stanford-oval/wikipedia huggingface dataset:
דה וורנינג
היסטוריה > 2015–2020: פעילות כאמנים עצמאיים

לאחר הצלחת הסרטון, גמלה בלב הבנות ההחלטה לנסות להשיג חוזה עם חברת תקליטים בכדי לבצע שירים מקוריים משלהן. הן גייסו כסף באתר מימון ההמונים GoFundMe להקלטה של אלבום בן שישה שירים. האלבום יצא לאור ב-2015 תחת השם "Escape the Mind." במהלך הפקת האלבום, הלהקה פגשה את המפיק ג'ייק קרמונה, שתרם להפקת האלבום, כמו גם לשני האלבומים שבאו בעקבותיו.
באפריל 2015 הופיעה הלהקה בתוכנית האירוח "המופע של אלן דג'נרס". במהלך אותה תקופה גייסו האחיות כספים כדי להשתתף בתוכנית הכשרה בת חמישה שבועות במכללת ברקלי למוזיקה. הגיוס נחל הצלחה, והן זכו, בין היתר, לתרומה של כ-10,000 דולר עבור כל אחת מהן מהשחקנית אלן דג'נרס וכן לתרומה מתאגיד הקמעונאות טארגט.
בהמשך הן הופיעו בכנסי TEDx שנערכו באוניברסיטת נבאדה, ב-2016 וב-2017. הלהקה הייתה ידועה בכך שהתאמנה עם סדרת משחקי הווידאו "Rock Band" בתחילת דרכה. בהמשך, יוצרי המשחק גמלו לה בכך שהכלילו כמה שירים של הלהקה ב-Rock Band 4.
האלבום הראשון באורך מלא של הלהקה, XXI Century Blood, יצא לאור ב-2017. הווידאו-קליפ של השיר זכה במספר פרסים בפסטיבלי קולנוע. במהלך אותה תקופה הבנות הוזמנו להופיע בפסטיבל Mother of All Rock במונטריי, וכן פתחו מופע של הקילרס באותה עיר.
האלבום השני של הלהקה, Queen of the Murder Scene, יצא לאור ב-2018. בשנת 2019 דה וורנינג הופיעה ב-Rock al Parque, פסטיבל הרוק הגדול ביותר באמריקה הלטינית. בסוף 2019 הלהקה הכריזה על סיבוב הופעות נרחב ברחבי צפון אמריקה, שבוטל בהמשך עקב מגפת הקורונה.
היסטוריה > 2020–הווה, חתימה על חוזה הקלטות ויציאה לסיבובי הופעות

באוגוסט 2020 הלהקה חתמה על חוזה להפקת חמישה אלבומים עם הלייבל "לאווה רקורדס" והחלה בעבודה על אלבום חדש עם המפיק דייוויד בנדת'. הסינגל "Choke" יצא לאור במאי 2021.
מאוחר יותר באותה שנה הלהקה ביצעה גרסת כיסוי נוספת לשיר "Enter Sandman", הפעם עם הזמרת אלסיה קארה, שנכנסה לאלבום The Metallica Blacklist, המכיל גרסאות כיסוי ל"אלבום השחור" של מטאליקה. בנוסף, גרסה זו של השיר שימשה כמוזיקת רקע במשחק הווידאו "Marvel's Midnight Suns", וכן הופיעה בסדרה המשובשים.
באוקטובר 2021 יצא לאור המיני אלבום Mayday, ולאחר מכן, בתחילת 2022, הלהקה יצאה לסיבוב הופעות בצפון אמריקה. בסיבוב זה, בין השאר, הלהקה קיימה מופעי חימום ללהקות פו פייטרס וסטון טמפל פיילוטס.
במרץ 2022 יצא לאור הסינגל "Money", שהגיע למקום ה-31 במצעד ה־Mainstream Rock Airplay של ה"בילבורד". בהמשך, בחודש יוני, יצא לאור האלבום Error, שכלל את שש הרצועות של המיני אלבום, Mayday, את הסינגל "Money" וכן תוספת של עוד שבעה שירים חדשים. ביולי הלהקה יצאה לסיבוב הופעות בארצות הברית כלהקת חימום ללהקות Halestorm ו־The Pretty Reckless והופיעה בפסטיבלים כמו Burlington's Sound of Music Festival, Iceberg Alley, Summerfest, ו-Upheaval. באוגוסט הלהקה חזרה לסיבוב ההופעות הראשי שלה. מאוחר יותר, הלהקה הופיעה כלהקת חימום בסיבוב הופעות של להקת Three Days Grace, וכן ערכה מופע חימום להופעה של להקת Guns N' Roses שהתקיימה בעיר הולדתן, מונטריי.
במחצית הראשונה של 2023, בביקורה הראשון באירופה, הלהקה ערכה הופעות חימום ללהקת מיוז במספר הופעות של הסיבוב ההופעות העולמי שלה, Will of the People, במקסיקו ובאירופה. בספטמבר 2023 הלהקה הופיעה בטקס פרסי המוזיקה של MTV.
בסוף 2023 הלהקה הוציאה סינגל בשם "More", כחלק מאלבום עתידי. באביב 2024 יצאו לאור עוד חמישה סינגלים חדשים מהאלבום: "S!CK", "Hell You Call a Dream", "Qué Más Quieres", "Automatic Sun" ו-"Burnout". הקליפ הרשמי של השיר "Qué Más Quieres" שודר לראשונה ב־MTV Live. יציאת השיר "Automatic Sun" תוכננה לחפוף לזמן ליקוי החמה ב-2024.
באפריל 2024 הלהקה יצאה לסיבוב הופעות שני באירופה, הפעם כמבצעת הראשית; כל הכרטיסים ל־19 ההופעות של הלהקה נמכרו. ביוני 2024 דה וורנינג השלימה סיבוב הופעות יפני יחד עם להקת הרוק היפנית Band-Maid. בשהותן ביפן, הלהקות הקליטו יחד שיר משותף, בשם "Show Them", וביצעו אותו יחד כשיצא ב-7 באוגוסט
אלבום האולפן הרביעי, Keep Me Fed, הכולל שישה סינגלים ושש רצועות החדשות, יצא לאור ב-28 ביוני 2024 בשתי גרסאות מוזיקליות שונות: רוק כבד ורוק אלטרנטיבי. במהלך קידום האלבום הלהקה הופיעה בתוכנית הטלוויזיה ג'ימי קימל לייב. חברת האם של הלייבל תחתיו פועלת הלהקה – Republic – לקחה על עצמה את רוב הקידום לאלבום זה, עם מכירה של האלבום ושל מרצ׳נדייז באתר שלה. ביולי הלהקה הוצגה כאמן החודש ב-"MTV Push". בהמשך, כחלק מאירוע של קידום מכירות, הלהקה פרסמה סרטונים בלעדיים שלה והופיעה בראיונות.
במהלך אותו קיץ, הלהקה יצאה עם האלבום החדש לסיבוב הופעות נוסף באירופה, שכלל 19 הופעות, כולל בפסטיבלים ואקן ו־Pol'and'Rock. הלהקה הכריזה על סיבוב הופעות נוסף, לקידום האלבום Keep Me Fed, שעתיד להתקיים בהמשך השנה.
השפעות וסגנון מוזיקלי

חברות הלהקה אמרו כי הן מאזינות ל"כל סוג מוזיקה שקיים, ממוזיקה קלאסית ועד פופ". וציינו את מטאליקה, מיוז, מיי כמיקל רומנס, פינק פלויד, קווין, פול מקרטני, ניל פירט, דייוויד גילמור, פלסבו, בדפלוואר, פאראמור, וכן את סגנונות המוזיקה קיי-פופ וג'יי-רוק כהשפעות מוזיקליות. השראות האמניות הנשיות שלהן כוללות את היילי ויליאמס, אספרנסה ספולדינג, שילה אי, ולזי הייל.
הלהקה מתוארת כלהקת רוק והארד רוק.
חברות הלהקה

דניאלה "דני" ויאריאל ולז, 25 (נולדה ב-30 בינואר 2000) – גיטרות, קולות רקע ושירה מובילה, פסנתר.
פאולינה "פאו" ויאריאל ולז, 23 (נולדה ב-5 בפברואר 2002) – תופים, קולות רקע ושירה, פסנתר.
אלחנדרה "אייל" ויאריאל ולז, 20 (נולדה ב-13 בדצמבר 2004) – בס, פסנתר, קולות רקע ושירה מובילה.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס המוזיקה של MTV אירופה | מופע הפוש הטוב ביותר | דה וורנינג | מועמדות |  |
| 2024 | פרס גראמי הלטיני | שיר הרוק הטוב ביותר | "Qué Más Quieres" | מועמדות |  |
ראו גם

ג'יי-פופ
האיא א-שועייבי

| --- | --- |

 לידה:  2 בינואר 1979 (בת 46) כווית סיטי, כווית 
 מדינה:  כווית 
 מספר צאצאים:  5 
 פרופיל ב-IMDb
 
האיא א-שועייבי (בערבית هيا الشعيبي; נולדה ב-1 בינואר 1979) היא שחקנית, זמרת וקומיקאית כוויתית. היא החלה את הקריירה שלה יחד עם השחקנית טיבה אל-פרג' בהצגה "אל הרמנה" ב-1993, והמשיכה לתפקידים קומיים גדולים ופופולריים יותר בתיאטראות וכן בטלוויזיה.
קריירה

ב-2001, יצרה א-שועייבי שיתוף פעולה מצליח עם השחקן והיוצר טאריק עלי, והשניים הופיעו במופעי קומדיה בטלוויזיה ובהופעות תיאטרליות, כאשר אחת הפופולריות ביניהם הייתה תוכנית האירוח "טאריק הוינה" (طارق وهيونة). בעת החזרות האחרונות להצגה "מתחת לאפס" (تحت الصفر) ב-2015, התעוררה מחלוקת בין השניים, אשר התפרצה במלחמות במדיה החברתית, ואף הגיעה לבית משפט כאשר עלי תבע את א-שועייבי ואת בעלה על השפלה ציבורית. על השניים נגזרו קנסות ועל א-שועייבי אף מאסר בפועל עם עבודה קשה. פסק הדין נדחה בערעור, וא-שועייבי זוכתה.
בין הופעותיה הפופולריות, מ-2013 הסדרות "שוק ההרמון" (سوق الحريم) עם הכוכבת הכוויתית פאקריה חמיס, ו"כרמש" (قرمش) עם טאריק עלי, וכן הופעה בגרסה הערבית של סאטרדיי נייט לייב ב-2016.
חיים אישיים

א-שועייבי נישאה פעמיים, וילדה בן, פהד, בנישואיה הראשונים, ובת ובן בנישואיה השניים להאני א-טַבַּאח' - פאטימה (2013), וג'מאל (2015).
הופעות ופילמוגרפיה > במה

| --- | --- |
 1993: الحرمنة  1996: البيت المسكون  1997: الديناصور  1997: نبيك تفوز  1998: عذبيني  1999: الخيران رايح جاي  2001: آه يا درب الزلق  2002: الرجل الذئب  2002: الإرهابي  2002: وزير الناس  2004: كول يا شباب  2004: صرخة الرعب  2005: هوامير الأسهم  2005: يبيله ديجيتال:  2006: البيت بيتك  2007: حاميها حراميها  2008: خاربه خاربه  2009: أبو سارة في العمارة  2010: بخيت وبخيته  2011: abc123; عرض الكويت  2011: كتاب العجائب - تمثيل صوتي  2012: بسنا فلوس  2013: تحت الصفر  2014: نص الليل  2015: 2021  2016: القرصانة  2016: البيت المسكون3
הופעות ופילמוגרפיה > טלוויזיה

| 0 | 1 | 2 |
| --- | --- | --- |
|  1994: عبد الله البري وعبد الله البحري  1995: الصواية أم عوينة - مسابقات رمضان  1995: حكايات من التراث الشعبي  1997: اثنان على الطريق  1997: دلق سهيل - الجزء الثاني  1997: القرار الأخير  1997: الوريث  1997: فضائيات - برنامج كوميدي  1998: سينمائيات - برنامج كوميدي  2000: السرايات  2000: داوديات - برنامج كوميدي  2000: طاش ما طاش - الجزء 8; حلقة تحت عنوان «التبديل»  2002: بيوت من ثلج  2002: بقايا أمل  2003: الخطر معهم - الجزء الثالث  2003: رحلة بو بلال  2003: فوق تحت - برنامج  2004: قرقيعان 2 - برنامج كوميدي  2004: سوالف حريم  2004: الشقردي |  2005: عليك سعيد ومبارك  2005: ريموت كنترول - برنامج  2005: بقايا ليل  2006: خال الحكم  2006: غشمشم; والأجزاء الأخرى بأعوام 2007، 2008، 2009، 2010  2006: حبل المودة  2006: الفرية  2007: مذكرات أمونة  2007: take 2 - برنامج منوعات  2007: تاكسي تحت الطلب  2007: عيال الفقر  2007: هذا ولدنا  2008: الأخ صالحة  2008: أيوب  2008: صج حظوظ  2008: التنديل  2008: أم سعف جتكم; تمثيل صوتي; الأجزاء التالية بأعوام 2009 و2010  2009: عمر الشقا  2009: طول بالك، وسع صدرك 2 - برنامج منوعات  2009: موزة ولوزة |  2010: المقطار  2010: المزواج; الجزء الثاني عام 2011  2010: حريم عنزروت  2010: أحلام سعيد  2011: كل يوم سالفة  2011: الفلته  2011: الجليب  2012: واي فاي - برنامج كوميدي، أربعة مواسم بالأعوام التالية: 2013، 2014، 2016  2012: جلثم وميثة  2013: قرمش  2013: سوق الحريم  2013: عائلة الدكتور سعود  2014: العافور  2014: سواها البخت - مسلسل إذاعي  2015: لك يوم  2015: سيلفي  2015: بنات الروضة  2016: سيلفي 2  2016: المحتالة |
2011-2013: "طارق وهيونة" ("טאריק והוינה") - הגישה יחד עם טאריק עלי בערוץ MBC.
2014: "هو وهاي وهي" - הגישה יחד עם באשר א-שאטי ועמאל אל-עוואדי.
2016: "وشوشة شات" ("שיחת שושה") - תוכנית פאנל עם דולי עייאש, השחקנית התוניסאית דורה זארוק, והשחקנית האמריקאית שאנון מוניאן.
הופעות ופילמוגרפיה > קולנוע

2008: كيوت
2016: بوقة فقارة
הערות שוליים

↑  هيا الشعيبي: دخولي إلى السجن كان ظلماً ونادمة على تلك الأيام التي كنت فيها شبه مستهترة
↑  هيا الشعيبي, شاهد دوت نت، دخل في 23 يوليو 2011.
↑  طارق العلي وهيا الشعيبي في أروقة المحاكم, جريدة الحياة.
↑  ماذا قالت هيا الشعيبي بعد براءتها وإلغاء حبسها في شكوى طارق العلي؟, سيدتي نت, الأربعاء 29-06-2016.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "האיא א-שועייבי".
היטמן (ראפר)

| --- | --- |
אין תמונה חופשית
 לידה:  16 בנובמבר 1974 (בן 50) לוס אנג'לס, ארצות הברית 
 שם במה:  Hittman 
 מוקד פעילות:  ארצות הברית 
 תקופת הפעילות:  מ-1996 
 סוגה:  מוזיקת היפ הופ 
 שפה מועדפת:  אנגלית 
 חברת תקליטים:  אפטרמת' אנטרטיינמנט 
 
בריאן ביילי (באנגלית: Brian Bailey; נולד ב-16 בנובמבר 1974), ידוע בשם הבמה שלו, היטמן (Hittman), הוא ראפר מן החוף המערבי, כותב שירים ומפיק מלוס אנג'לס שבקליפורניה. היטמן היה חתום בחברת התקליטים אפטרמת' אנטרטיינמנט של ד"ר דרה משנת 1998. הוא הופיע כאורח בתשעה משירי האלבום "2001" של ד"ר דרה, והוא האמן שמתארח בשירים הרבים ביותר באלבום. בחברת התקליטים של ד"ר דרה לא הצליח להוציא את אלבומו, עד מהרה עזב, כמו אמנים אחרים באותו הזמן, כמו ראקים, את חברת התקליטים אפטרמת'.
בשנת 2000 הוציא את הסינגל הפופולרי ביותר שלו, "Last Dayz", שהופיע ב-B-side של הסינגל "Forgot About Dre" של ד"ר דרה. בקליפ לשיר, "Last Dayz" של היטמן מקבל דקה משלו בסוף. לאחר שעזב את אפטרמת', הוא הוציא את האלבום שנועד לצאת בה - "Hittmanic Verses", בחברת התקליטים סיק ביי רקורדס (Sick Bay Records) ב-2005. לעיתים רחוקות הוא המשיך להופיע בשירים כאורח. הוא הפיק שירים, כמו "Progression" מהאלבום "The Golden Age" של דיזי רייט.
דיסקוגרפיה > אלבומים

Hittmanic Verses‏ (2005)
Big Hitt Rising‏ (2008)
הערות שוליים

↑  Allhiphop.com - "Dr. Dre’s Former Protégé Hittman Gives His Opinion On Why Artists Didn’t Succeed On Aftermath"
↑  West Coast Network - Hittman Interview
↑  Forgot About Dre Music Video on YouTube featuring Eminem and Hittman
| --- | --- |
בקרת זהויות :  LCCN: no2013088630  MusicBrainz: fb92ed16-0b0d-409b-99d3-f939422fda07  NKC: xx0178206  VIAF: 305204510   WorldCat (עם VIAF): 305204510
הים ביני ובינך

"הים ביני ובינך" הוא שיר עברי מאת רבי שמואל הנגיד, איש המאה ה-11, רב, מדינאי ומחשובי המשוררים העבריים בתור הזהב בספרד. זהו שיר קינה שנכתב על מות אחיו הבכור של המשורר – אחד מ-19 שירי הקינה אשר כתב שמואל הנגיד על מות אחיו והמפורסם מביניהם.
השיר נלמד בבתי הספר בישראל ומופיע במבחני הבגרות בספרות.
פירוש השיר

במהלך כל השיר פונה המשורר אל אחיו המת בגוף שני ומתאר לו את כאבו. נהוג לחלק את השיר לשלושה חלקים: חלק א': בתים 1–3, חלק ב': בתים 4–10 וחלק ג': בתים 11–15.
החלק הראשון (בתים 1–3): השיר נפתח במטפורה – הכותב מדמה את המרחק בינו לבין אחיו המת כ-"ים", מרחק שלא ניתן לגשר עליו או לחצות אותו. הבית הראשון מסתיים בשאלה רטורית – האם ים זה ימנע מהכותב לבקר את אחיו בגלל המרחק הגדול ביניהם? בבית הראשון מופיעה תפארת הפתיחה, ובה הנושא המרכזי של השיר וחריזה משמעותית בין הדלת לסוגר (בינך-חלותך). הבית השני ממשיך באותה השאלה הרטורית, "ולא ארוץ בלב חרד ואשב על קבורתך?", האם הוא לא ירוץ בלב חרד וישב על קבר אחיו? השאלה הרטורית מדגישה את נחישותו של הכותב להגיע לבקר את אחיו המת למרות המרחק שמפריד ביניהם ולא לתת לכך לעצור אותו. בבית השלישי מוסיף הכותב שאם אכן לא יעשה זאת ויתן למרחק להפריד ביניהם, זאת תיחשב לבגידה באחוותו עם אחיו.
שלושת הבתים הראשונים הם בעצם הצהרה של הכותב ששום דבר לא ימנע ממנו לבקר את קבר אחיו.
החלק השני (בתים 4–10): בבית הרביעי הכותב פונה לאחיו ואומר לו שהוא יושב על קברו. בבית החמישי כותב המשורר שהכאב בליבו נשאר חזק כמו הכאב שחווה ביום מותו של אחיו, המשורר משתמש בדימוי כדי להעצים תחושה זו. בעצם, הזמן שחולף אינו מקל על כאבו. בבית השישי ניתן לראות שהמשורר עובר הפנמה מסוימת והשלמה עם כך שהמוות הוא סופי ומוחלט, בבית כותב המשורר שאם יגיד לאחיו שלום לא יקבל בחזרה את תשובתו. הבית השמיני ממשיך כמו הבית השביעי, בו המשורר כותב שכאשר יגיע לבקר את קברו אחיו לא יצא לקראתו. הבית השמיני ממשיך את קודמו ובו כותב המשורר שלא יוכלו לצחוק זה לצד זה יותר. בבית התשיעי כותב שלא יוכלו יותר לראות אחד את השני ובבית העשירי ממשיכה ההפנמה עם מותו של אחיו וההתפכחות של המשורר, הוא מבין שביתו החדש של אחיו הוא עולם המתים וקברו.
בחלק השני מדגיש המשורר את הכאב על מות אחיו.
החלק השלישי (בתים 11–15): בבית ה-11 פונה המשורר לאחיו ונפרד ממנו לשלום, מבית זה ניתן ללמוד שאחיו המת הוא אחיו הבכור. בבית זה המשורר מגיע להשלמה מלאה עם מות אחיו ונפרד ממנו. בבית ה-12 מאחל לאחיו שרוח אלוהים תנוח על רוחו ונשמתו ושהוא יזכה למנוחה נכונה. בבית ה-13 ממשיך המשורר את הפרידה מאחיו וכותב שהוא חוזר לביתו ואחיו נשאר באדמה. בבית ה-14 מתאר המשורר שכאשר הוא ישן ויתעורר, אחיו ימשיך לישון לעד, וזהו ההבדל ביניהם. בבית ה-15 והאחרון בשיר מצהיר המשורר שעד יום מותו ישאיר בליבו את הזיכרון מאחיו וזיכרון זה מדומה מטאפורית לאש הבוערת בליבו.
החלק השלישי הוא השלמתו המוחלטת של המשורר עם מות אחיו ופרידתו ממנו.
אמצעים אמנותיים

מטפורות – בשיר שתי מטאפורות, אחת בבית הראשון בשיר ("הים ביני ובינך") ואחת בבית האחרון בשיר ("בלבי אש פרידתך!").
תפארת הפתיחה – בבית הראשון מופיע הנושא המרכזי של השיר וקישוט מפואר שהוא החריזה המשמעותית בין הדלת לסוגר (בינך-חלותך).
ארמז מקראי – בבית ה-14 מופיע ארמז מקראי, "וְאָנוּם עֵת וְאִיקַץ עֵת", והוא רמיזה מקראית לפרק ג' במגילת קהלת, שמדבר על מחזוריות החיים.
דימוי – בבית החמישי מופיע דימוי ("לך מכאוב בתוך לבי כמכאובי במיתתך").
צימודים – בשיר מופיע צימוד דומה אות בבית ה-13, ארצי-ארץ (הכוונה ב"ארצי" היא מדינה וב"ארץ" אדמה).
חריזה – החריזה בשיר מופיעה בסוף כל בית (סיומת -תְךָ), פנייה בגוף שני לאחיו של המשורר.
סימני קריאה וסימני שאלה – בשיר מופיעים שלושה סימני קריאה בבתים השלישי, ה-12 וה-15 שבהם מצהיר ומבטיח המשורר לא לשכוח את אחיו. סימן שאלה אחד מופיע בשיר בסופה של שאלה רטורית שמראה את קושי המשורר לקבל את מותו של אחיו.
תפארת החתימה – מופיעה בבית האחרון בשיר, מסכמת את השיר כולו ומסתיימת בסימן קריאה.
הליטורגיה הקדושה

הכומר האורתודוקסי נכנס עם הלחם והיין במהלך הטקס, דיסלדורף, 2008.
הליטורגיה הקדושה (ביוונית: Θεία Λειτουργία) היא שמו של טקס האוכריסטיה כפי שהוא מתנהל במנהג ביזנטיון, המשמש את הכנסייה האורתודוקסית המזרחית ורבות מהכנסיות האוניאטיות. היא מקבילה למיסה בכנסייה הקתולית הלטינית וכנסיות מערביות אחרות. כמותה, הטקס בנוי על בציעת לחם הקודש לשם האכלת המשתתפים וגמיעה סמלית מהיין. על פי האמונה הנוצרית, הלחם והיין הופכים לבשרו ולדמו של ישו, אף על פי שלא משתנה צורתם, בטרנסובסטנציאציה. הטקס מאזכר את הסעודה האחרונה של ישו ותלמידיו, מפיצי בשורתו.
האזכור הקדום ביותר של הסעודה האחרונה מופיע ככל הנראה בתוך "האיגרת הראשונה אל הקורינתים", בדבריו של פאולוס: "כִּי־כֵן קִבַּלְתִּי אֲנִי מִן־הָאָדוֹן וּמָסַרְתִּי לָכֶם כִּי הָאָדוֹן יֵשׁוּעַ בַּלַּיְלָה אֲשֶׁר־נִמְסַר בּוֹ לָקַח אֶת־הַלָּחֶם׃ וַיְבָרֶךְ וַיִּבְצַע וַיֹּאמַר קְחוּ אִכְלוּ זֶה גוּפִי הַנִּבְצָע בַּעַדְכֶם עֲשׂוֹּ־זֹאת לְזִכְרִי" (האיגרת הראשונה אל הקורינתים, פרק 11, פסוקים 23–24).
הלחם

בליטורגיה מקובל להשתמש בלחם חיטים. על פי הבשורות של מתי, מרקוס ולוקאס, הסעודה האחרונה התרחשה בעת חג הפסח, לכן מדובר בלחם שלא החמיץ, אולם על פי הבשורה על-פי יוחנן התרחשה הסעודה לפני חג הפסח, לכן מדובר בלחם שהחמיץ. בהתחלה נהגו כל הזרמים, פרט לכנסייה הארמנית, להשתמש בלחם שהחמיץ והומלח. הכנסייה הארמנית השתמשה בלחם שלא החמיץ ולא נאפה. הכנסייה הקופטית השתמשה בלחם שהחמיץ, אך לא הומלח. במאה השישית הכנסייה המרונית קיבלה את מנהג הלחם הארמני ובהמשך בין המאה השמינית ובין המאה ה-12 עבר המנהג גם למערב.
במאה ה-11 התפתח פולמוס בין המערב ובין המזרח על סוג הלחם שיש להשתמש בו ולבסוף בסינוד פירנצה, ב-1432, הוחלט ששני סוגי הלחם כשרים לשימוש, אולם בכל מקום צריכים ללכת לפי מנהג המקום. במאה ה-16 שבה הכנסייה האנגליקנית להשתמש בלחם שתפח - הכנסייה הקלוויניסטית, לעומתה, משתמשת בלחם שלא תפח.
הלנה דוניץ' ניווינסקה

| --- | --- |
אין תמונה חופשית
 לידה:  28 ביולי 1915 וינה, האימפריה האוסטרו-הונגרית 
 פטירה:  12 ביוני 2018  (בגיל 102) קרקוב, רפובליקת פולין 
 מקום קבורה:  בית הקברות ראקוביצקי 
 מוקד פעילות:  פולין 
 שפה מועדפת:  פולנית 
 כלי נגינה:  כינור 
 פרסים והוקרה:  מדליית כסף להצטיינות תרבותית 
 פרופיל ב-IMDb
 
הלנה דוניץ-ניווינסקה (בפולנית: Helena Dunicz-Niwińska;‏ 28 ביולי 1915 – 12 ביוני 2018) הייתה כנרת פולנייה, חברה בתזמורת הנשים באושוויץ מתרגמת וסופרת פולנייה.
ביוגרפיה

ילידת וינה, גדלה בלבוב, שם התגוררה עם הוריה ואחיה עד שנת 1943. היא החלה לנגן בכינור בגיל עשר בקונסרבטוריון לבוב של החברה המוזיקלית הפולנית והמשיכה בלימודי פדגוגיה בשנים 1934–1939.
לאחר פרוץ מלחמת העולם השנייה היא נותרה בלבוב ונעצרה שם יחד עם אמה ב-1943. באוקטובר אותה שנה גורשה למחנה הריכוז אושוויץ-בירקנאו. ככנרת היא שולבה בתזמורת הנשים במחנה, בניהולה של אלמה רוזה.
התזמורת ניגנה בשער המחנה בשעות יציאתם וחזרתם של עובדי המחנה. בקיץ יצאו העובדים בין השעות 6–5 ושבו ב-8 בערב, ובחורף יצאו בין 8 ל-7 וחזרו ב-5. לפי אחת הגרסאות, בשלבים הסופיים של השואה, עם הגירושים ההמוניים של יהודי מזרח אירופה שנשלחו ישירות לתאי הגזים, נועדה נגינת התזמורת להרגיע את הקורבנות. המוזיקה שימרה את האשליה, שהיהודים מובלים "אל המזרח", ואיפשר לאס אס להרוג באופן יעיל יותר. עם זאת, חברת התזמורת פניה פנלון (Fénelon) הכחישה בספרה האוטוביוגרפי שהתזמורת ניגנה במהלך הסלקציות, וכינתה זאת אגדה. הנגניות נאלצו גם להופיע בקונצרטים פרטיים בימי ראשון עבור קציני המחנה, וניגנו לעיתים קרובות עבור יוזף מנגלה, שהיה חובב מוזיקה קלאסית. ביום ראשון אחד הוטל על התזמורת להופיע יחד עם קרקס גמדים; הגמדים נתנו אמון מסוים ברופא האס אס, שהתלוצץ עמם, ולאחר מכן שלח אותם לתא הגזים. התזמורת נגנה גם בקונצרטים ערב מיוחדים לאנשי האס אס, שם נוגנו יצירותיהם של אדוורד גריג, רוברט שומאן ומוצרט. היא הופיעה בתזמורת מחנה בירקנאו עד ינואר 1945, ואז פונתה למחנות ריכוז אחרים בראוונסבריק ובנוישטאדט-גלווה, שם שוחררה בשנת 1945.
לאחר השחרור נסעה לקרקוב. עד 1975 עבדה כסגנית ראש מערכת ההוצאה לאור לחינוך מוזיקלי בהוצאת המוזיקה הפולנית. היא תרגמה ספרות מקצועית.
דוניץ' ניווינסקה נפטרה ב־12 ביוני 2018 בגיל 102.
דיסקוגרפיה של ריטה אורה

| דיסקוגרפיה של ריטה אורה |
| --- | --- |
 
 אלבומי אולפן ↙:  2
 מיני-אלבומים ↙:  1
 סינגלים ↙:  21
 סינגלים שיווקיים ↙:  5
ריטה אורה היא זמרת-יוצרת בריטית אשר הוציאה שני אלבומי אולפן, מיני-אלבום, 21 סינגלים ו-5 סינגלים שיווקיים. את אלבומה הראשון אשר נקרא על שם משפחתה Ora, הוציאה בשנת 2012. האלבום זכה להצלחה רבה כאשר קיבל את תואר הפלטינה בבריטניה.
בהמשך, הוציאה אורה סינגלים נוספים ובשנת 2018, הוציאה את אלבומה השני, Phoenix, ממנו יצאו חמישה סינגלים; "Your Song", "Anywhere", "Girls", "Let You Love Me" ו-"Only Want You". כל ארבעת הסינגלים זכו להצלחה רבה ולהסמכות רבות במדינות שונות.
אלבומים

| שם | פרטי האלבום | מיקומי שיא> UK | מיקומי שיא> AUS | מיקומי שיא> AUT | מיקומי שיא> CAN | מיקומי שיא> GER | מיקומי שיא> IRE | מיקומי שיא> NZ | מיקומי שיא> SCO | מיקומי שיא> SWI | מיקומי שיא> US |
| --- | --- | --- | --- | --- | --- | --- | --- | --- | --- | --- | --- |
| Ora |  יצא לאור: 27 באוגוסט 2012  חברת תקליטים: רוק ניישן • קולומביה  פורמטים: תקליטור, הורדה דיגיטלית | 1 | 24 | 51 | — | 63 | 2 | 24 | 1 | 15 | — |
| Phoenix |  יצא לאור: 23 בנובמבר 2018  חברת תקליטים: אטלנטיק  פורמטים: תקליטור, הורדה דיגיטלית | 11 | 15 | 43 | 36 | 13 | 20 | 18 | 21 | 18 | 79 |
"—" מסמל שיר שלא דורג.
אלבומים > מיני אלבומים

| שם | פרטי המיני-אלבום |
| --- | --- |
Spotify Sessions:  פורסם: 24 בספטמבר 2012  חברת הקלטות: רוק ניישן • קולומביה  פורמט: הזרמת מדיה
Bang:  פורסם: 12 בפברואר 2021  חברת הקלטות: Asylum Records • אטלנטיק רקורדס  פורמט: הזרמת מדיה, הורדה דיגיטלית
סינגלים > כאמנית סולו

| שם | שנה | מיקומי שיא> UK | מיקומי שיא> AUS | מיקומי שיא> AUT | מיקומי שיא> BEL | מיקומי שיא> DEN | מיקומי שיא> GER | מיקומי שיא> IRE | מיקומי שיא> NZ | מיקומי שיא> SWI | מיקומי שיא> US | אלבום |
| --- | --- | --- | --- | --- | --- | --- | --- | --- | --- | --- | --- | --- |
| "How We Do (Party)" | 2012 | 1 | 9 | 35 | 18 | 40 | 40 | 1 | 5 | 41 | 62 | Ora |
| "R.I.P." (בהשתתפות טייני טמפה) | 2012 | 1 | 10 | 51 | 44 | 26 | 36 | 11 | 28 | 46 | —  | Ora |
| "Shine Ya Light" | 2012 | 10 | — | — | — | — | — | 25 | — | — | — | Ora |
| "Radioactive" | 2013 | 18 | 23 | — | 20 | — | — | 30 | — | — | — | Ora |
| "I Will Never Let You Down" | 2014 | 1 | 5 | 15 | 12 | — | 23 | 9 | 9 | 12 | 77 | Non-album singles |
| "Poison" | 2015 | 3 | 30 | — | 45 | — | — | 18 | — | — | — | Non-album singles |
| "Body on Me" (ביחד עם כריס בראון) | 2015 | 22 | 66 | — | — | — | — | 54 | — | — | — | Non-album singles |
| "Coming Home" (בהשתתפות סיגמא) | 2015 | 15 | 97 | — | 13 | — | — | 54 | — | — | — | Life |
| "Your Song" | 2017 | 7 | 12 | 10 | 6 | 19 | 13 | 8 | 16 | 13 | —  | Phoenix |
| "Anywhere" | 2018 | 2 | 14 | 18 | 17 | 25 | 18 | 4 | 23 | 7 | — | Phoenix |
| "For You" | 2018 | 8 | 15 | 4 | 8 | 17 | 1 | 17 | 34 | 3 | 76 | Phoenix |
| "Girls" (בהשתתפות קארדי בי, ביבי רקסה וצ'ארלי XCX) | 2018 | 22 | 52 | 62 | — | — | 69 | 30 | — | 54 | — | Phoenix |
| "Let You Love Me" | 2018 | 4 | 8 | 16 | 8 | 33 | 12 | 4 | 19 | 11 | — | Phoenix |
| "Only Want You" | 2019 | 60 | — | — | — | — | — | 59 | — | — | — | Phoenix |
| "Carry On" (ביחד עם קייגו) | 2019 | 26 | 43 | 47 | 40 | 34 | 46 | 15 | — | 28 | — | Golden Hour |
| "Ritual" (ביחד עם טייסטו וג'ונאס בלו) | 2019 | 24 | — | — | 10 | — | — | 13 | — | 56 | — | The London Sessions |
| "How to Be Lonely" | 2020 | 57 | — | — | — | — | — | — | — | — | — | — |
| "Big" (ביחד עם איימנבק ודייוויד גטה בהשתתפות גאנה) | 2021 | 53 | — | — | — | — | 95 | 53 | — | 68 | — | Bang |
| "Bang Bang" | 2021 | — | — | — | — | — | — | — | — | — | — | Bang |
| "You for Me" (ביחד עם סיגלה) | 2021 | 23 | — | — | — | — | — | 23 | — | — | — | — |
| "Seaside" (ביחד עם דיאן וורן, סופיה רייס ורייק) | 2021 | — | — | — | — | — | — | — | — | — | — | Diane Warren: The Cave Sessions, Vol. 1 |
"—" מסמל שיר שלא דורג.
סינגלים > כאמנית אורחת

| שם | שנה | מיקומי שיא> UK | מיקומי שיא> AUS | מיקומי שיא> BEL | מיקומי שיא> CAN | מיקומי שיא> DEN | מיקומי שיא> GER | מיקומי שיא> IRE | מיקומי שיא> NZ | מיקומי שיא> SWI | מיקומי שיא> US | אלבום |
| --- | --- | --- | --- | --- | --- | --- | --- | --- | --- | --- | --- | --- |
| "Hot Right Now" (די ג'יי פרש בהשתתפות ריטה אורה) | 2012 | 1 | 46 | 11 | — | — | 28 | 17 | — | — | — | Nextlevelism |
| "Lay Down Your Weapons" (קיי קוקיי בהשתתפות ריטה אורה) | 2013 | 18 | — | — | — | — | — | — | — | — | — | I Ain't Perfect |
| "Black Widow" (איגי אזליה בהשתתפות ריטה אורה) | 2014 | 4 | 15 | 12 | 6 | 19 | 39 | 9 | 11 | 23 | 3 | The New Classic |
| "Doing It" (צ'ארלי XCX בהשתתפות ריטה אורה) | 2015 | 8 | 68 | — | — | — | — | 23 | — | — | — | Sucker |
| "New York Raining" (צ'ארלס המילטון בהשתתפות ריטה אורה) | 2015 | 29 | — | — | — | — | — | — | — | — | — | Empire |
| "Lonely Together" (אביצ'י בהשתתפות ריטה אורה) | 2017 | 4 | 32 | 36 | 55 | 38 | 24 | 5 | 34 | 3 | — | AVĪCI (01) |
| "R.I.P." (סופיה רייס בהשתתפות ריטה אורה ואניטה) | 2019 | — | — | — | — | — | — | 69 | — | — | — | — |
| "Times Like These" (כחלק מ-Live Lounge Allstars) | 2020 | 1 | — | — | — | — | — | — | — | — | — | — |
"—" מסמל שיר שלא דורג.
סינגלים > סינגלים שיווקים

| שם | שנה | אלבום |
| --- | --- | --- |
| "Roc the Life" | 2012 | Ora |
| "Grateful" | 2014 | Beyond the Lights |
| "Velvet Rope" | 2018 | Phoenix |
| "Cashmere" | 2018 | Phoenix |
| "Falling to Pieces" | 2018 | Phoenix |
שירים נוספים במצעדים

| שם | שנה | מיקומי שיא> UK | מיקומי שיא> BEL | מיקומי שיא> IRE | מיקומי שיא> NZ | מיקומי שיא> SWE | אלבום |
| --- | --- | --- | --- | --- | --- | --- | --- |
| "Better than You" (קונור מיינרד בהשתתפות ריטה אורה) | 2012 | 105 | — | — | — | — | Contrast |
| "Young, Single & Sexy" | 2012 | 54 | — | — | — | — | Ora |
| "Love and War" (בהשתתפות ג'יי קול) | 2012 | 193 | — | — | — | — | Ora |
| "Torn Apart" (סנופ דוג בהשתתפות ריטה אורה) | 2013 | — | — | — | — | — | Reincarnated |
| "Summer Love" (בהשתתפות רודימנטאל) | 2018 | — | — | — | 9 | — | Phoenix |
"—" מסמל שיר שלא דורג.